CELEX: 62015CN0067
Language: da
Date: 2015-02-12 00:00:00
Title: Sag C-67/15: Anmodning om præjudiciel afgørelse indgivet af Tribunale Amministrativo per la Sardegna (Italien) den 12. februar 2015 — Mario Melis m. fl. mod Comune di Loiri Porto San Paolo og Provincia di Olbia Tempio

4.5.2015   
            
            
               DA
            
            
               Den Europæiske Unions Tidende
            
            
               C 146/15
            
         Anmodning om præjudiciel afgørelse indgivet af Tribunale Amministrativo per la Sardegna (Italien) den 12. februar 2015 — Mario Melis m. fl. mod Comune di Loiri Porto San Paolo og Provincia di Olbia Tempio
   (Sag C-67/15)
   (2015/C 146/23)
   Processprog: italiensk
   
      Den forelæggende ret
   
   Tribunale Amministrativo per la Sardegna
   
      Parter i hovedsagen
   
   
      Sagsøgere: Mario Melis, Tavolara Beach Sas, Dionigi Piredda og Claudio Del Giudice
   
      Sagsøgte: Comune di Loiri Porto San Paolo og Provincia di Olbia Tempio
   
      Præjudicielle spørgsmål
   
   
               1)
            
            
               Er princippet om etableringsfrihed, princippet om forbud mod forskelsbehandling og princippet om fri konkurrence som omhandlet i artikel 49 TEUF, 56 TEUF og 106 TEUF til hinder for nationale bestemmelser, der som følge af flere på hinanden efterfølgende lovgivningsmæssige indgreb fastlægger en gentagen forlængelse af udløbsfristen for koncessioner til statslig maritim ejendom af økonomisk betydning?
            
         
               2)
            
            
               Er artikel 12 i direktiv 2006/123/EF (1) til hinder for en national bestemmelse såsom artikel 1, stk. 18, i lovdekret nr. 194 af 30. december 2009, ophøjet til lov nr. 25 af 26. februar 2010, med ændringer og tilføjelser, der indrømmer en automatisk forlængelse af eksisterende koncessioner til statslig maritim ejendom til turist- og rekreationsaktiviteter indtil den 31. december 2015, eller nærmere bestemt indtil den 31. december 2020, i henhold til artikel 34k i lovdekret nr. 179 af 18. oktober 2012, indført ved artikel 1, stk. 1, i lov nr. 221 af 17. december 2012 om ophøjelse til lov af ovennævnte lovdekret?
            
         
      (1)  Europa-Parlamentets og Rådets direktiv 2006/123/EF af 12.12.2006 om tjenesteydelser i det indre marked (EUT L 376, s. 36).